ZMLUVA O MLČANLIVOSTI  
A OCHRANE DÔVERNÝCH INFORMÁCIÍ

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ,,Zmluva“).

# Zmluvné strany

## Poskytovateľ informácií: Základná škola s materskou školou Pod hájom 967

Sídlo: Pod hájom 967, 018 41 Dubnica nad Váhom  
Štatutárny zástupca: Mgr. Marta Bardyová   
IČO: 35678119

## Prijímateľ informácií: A.V.I.S. – International Software Distribution & Servis, s.r.o.

Sídlo: Drobného 27, 841 01 Bratislava 42  
Štatutárny zástupca: Ing. Ľubomír Jurica, riaditeľ, konateľ  
IČO: 31359159

IČ DPH: SK2020345723

Zápis do OR: Okresný súd Bratislava I, Oddiel: Sro, vložka č.: 5827/B

# Predmet Zmluvy

## Projekt.

## Zmluvné strany budú spolupracovať, alebo v čase podpisu Zmluvy už reálne spolupracujú na činnostiach, pri ktorých Prijímateľ informácií môže prísť do styku s osobnými údajmi u Poskytovateľa informácií v zmysle Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len ,,Zákon“). Vyššie uvedené činnosti, ktorých sa môže týkať aj oblasť ochrany osobných údajov Prijímateľ informácií - v súvislosti so Zmluvou na poskytnutie služby č. 434/2019/RSM uzavretou dňa 29.11.2019 medzi Mestom Dubnica nad Váhom, Bratislavská 434/9, 018 41 Dubnica nad Váhom, IČO: 00317209 a spoločnosťou A.V.I.S. - International Software Distribution & Servis, s.r.o., Drobného 27, 841 01 Bratislava, IČO: 31359159 (ďalej len "Zmluva s Mestom") - vykonáva na základe špecifikácie, ktorú mu Poskytovateľ informácií zaslal (ďalej len ,,Projekt“).

## Predmet spolupráce.

## Predmetom spolupráce sú činnosti, ktoré Prijímateľ informácií vykonáva pre Poskytovateľa informácií v súvislosti s Projektom a výkonom ktorých Poskytovateľ informácií poveril Prijímateľa informácií. Vykonávanie predmetu spolupráce ďalej len „Spolupráca“.

## Prijímateľ informácií nie je pri vykonávaní činností a vzájomnej Spolupráci podľa bodov 2.1 a 2.2 tejto Zmluvy subjektom spracúvajúcim osobné údaje Poskytovateľa informácií (v postavení prevádzkovateľa) pravidelne alebo opakovane, alebo vo veľkom rozsahu, alebo v mene Poskytovateľa informácií.

# Záväzok mlčanlivosti

## Zmluvné strany sa zaväzujú považovať informácie o všetkých skutočnostiach, o ktorých sa dozvedeli na základe Spolupráce za informácie dôverné a zaväzujú sa zachovať mlčanlivosť o všetkých dôležitých skutočnostiach a to až do doby, kedy sa tieto informácie stanú všeobecne známymi za predpokladu, že sa tak nestane porušením povinnosti mlčanlivosti.

## Zmluvné strany sa zaväzujú zachovávať mlčanlivosť o všetkých skutočnostiach obchodného tajomstva, o ktorých sa dozvedia na základe Spolupráce.

## Povinnosť zachovať mlčanlivosť trvá aj po zániku Zmluvy s Mestom. Za porušenie mlčanlivosti sa nepovažuje, ak je zmluvná strana povinná dôvernú informáciu oznámiť na základe zákonom stanovenej povinnosti.

## Prijímateľ informácií je povinný zabezpečiť ochranu pred zneužitím a neoprávneným prístupom ku všetkému softvéru a dátam, ku ktorým mu bol na základe Spolupráce od Poskytovateľa informácií umožnený prístup. Prijímateľ informácií je povinný v zmysle Zákona zachovávať mlčanlivosť o všetkých osobných údajoch, s ktorými príde do styku na základe Spolupráce. Uvedená povinnosť trvá aj po zániku Zmluvy s Mestom.

## Prijímateľ informácií je najmä povinný zmluvne zaviazať každého zamestnanca, ktorý sa bude podieľať na Spolupráci, k mlčanlivosti a ochrane softvéru a dát prevádzkovaných na strane Poskytovateľa informácií, ku ktorým bol Prijímateľovi informácií poskytnutý prístup, pred zneužitím a neoprávneným prístupom.

## Prijímateľ informácií bude s podkladmi odovzdanými mu Poskytovateľom informácií prostredníctvom splnomocnených zástupcov a kontaktných osôb zaobchádzať ako s dôvernými a nesprístupní ich tretím osobám, pokiaľ tak už neurobil Poskytovateľ informácií, alebo pokiaľ na to Poskytovateľ informácií neudelil písomný súhlas.

## V prípade, že Poskytovateľ informácií Prijímateľovi informácií v akejkoľvek forme predloží, odovzdá alebo umožní prístup k údajom, ktoré sú osobnými údajmi v zmysle § 2 Zákona, je Poskytovateľ informácií povinný Prijímateľa informácií na túto skutočnosť vopred upozorniť a také údaje zretel'ne označiť označením "Dôverné informácie".

## V prípade, ak jedna zmluvná strana svojím konaním preukázateľne poruší akúkoľvek povinnosť vyplývajúcu z ustanovení tejto Zmluvy, má druhá zmluvná strana nárok na náhradu škody, ktorá jej vznikla v dôsledku tohto preukázaného porušenia povinností uvedených v tejto Zmluve.

## Zverejnenie informácie Prijímateľom informácií o existencii Projektu, o vzájomnej Spolupráci a stručný popis Projektu a Spolupráce v rozsahu stručnej klientskej referencie nebude považované za porušenie ustanovení tejto Zmluvy.

# Záverečné ustanovenia

## Záväzky a povinnosti Zmluvných strán, upravené v článku 3. tejto Zmluvy budú trvať odo dňa nadobudnutia účinnosti tejto Zmluvy a budú platiť aj po jej ukončení. Zmluva nadobúda platnosť dňom jej podpísania oboma Zmluvnými stranami a účinnosť nadobúda nasledujúci deň po dni jej zverejnenia na webovom sídle Poskytovateľa informácií podľa § 47 a zákona č. 40/1964 Zb. Občiansky zákonník v platnom znení. Zmluvu je možné ukončiť výlučne len na základe písomnej dohody oboch Zmluvných strán. Platnosť Zmluvy taktiež skončí dňom skončenia platnosti Zmluvy s Mestom a/alebo dňom skončenia Spolupráce medzi Poskytovateľom informácií a Prijímateľom informácií.

## Právne vzťahy Zmluvných strán založené touto Zmluvou a/alebo vzniknuté v súvislosti s jej plnením sa spravujú príslušnými ustanoveniami Zákona a zákona č. 513/1991 Zb. Obchodný zákonník, a ostatnými všeobecne záväznými právnymi predpismi platnými na území Slovenskej republiky. Všetky spory, ktoré vzniknú z tejto Zmluvy sa budú Zmluvné strany usilovať riešiť predovšetkým dohodou; ak k dohode nedôjde, spory sa budú riešiť podľa slovenského právneho poriadku a podliehajú právomoci príslušného súdu Slovenskej republiky.

## Túto Zmluvu je možné meniť a dopĺňať iba písomnými a očíslovanými dodatkami na základe dohody Zmluvných strán a s podpisom oboch strán.

## Zmluvné strany sa dohodli, že všetky práva a povinnosti vyplývajúce z tejto Zmluvy prechádzajú na prípadných právnych nástupcov Zmluvných strán.

## Neplatnosť alebo neúčinnosť niektorého z ustanovení Zmluvy nemá za následok neplatnosť alebo neúčinnosť jej ostatných ustanovení. Zmluvné strany sa zaväzujú v takom prípade nahradiť neplatné alebo neúčinné ustanovenie novým, ktoré bude najbližšie pôvodnému zámeru alebo úmyslu Zmluvných strán. Ustanovenia, ktoré sú ovplyvnené ustanoveniami, ktoré sa stali neplatnými či neúčinnými treba vykladať tak, aby bol zachovaný pôvodný zmysel a účel dotknutých ustanovení, ak Zmluva neustanovuje inak.

## Táto Zmluva je vyhotovená v dvoch rovnopisoch, z ktorých každý má platnosť originálu. Každá zmluvná strana obdrží po podpise Zmluvy jedno jej vyhotovenie.

## Zmluvné strany vyhlasujú, že Zmluvu uzavreli slobodne a vážne, nie v tiesni a nápadne nevýhodných podmienok alebo v omyle, jej obsahu porozumeli a na znak svojho súhlasu s jej znením ju potvrdzujú podpismi oprávnených zástupcov.

|  |  |  |  |
| --- | --- | --- | --- |
|  | V Dubnici nad Váhom dňa 26.11. 2020 | | V Bratislave dňa 27.11. 2020 |
|  |  |  |  |
|  | Za Poskytovateľa informácií:  ................................................ |  | Za Prijímateľa informácií:  .............................................. |
|  | Mgr. Marta Bardyová  riaditeľka školy |  | Ing. Ľubomír Jurica  riaditeľ, konateľ |
|  |  |  |  |
|  |  |  |  |